b'\n_START_ARTICLE_\nJaj\xc4\x8dece\n_START_PARAGRAPH_\nJ\xc3\xa1j\xc4\x8dece ali j\xc3\xa1j\xc4\x8dna c\xc3\xa9lica (lat. ovum) je \xc5\xbeenska haploidna spolna celica (gameta). Nastane v procesu oogeneze v \xc5\xbeenskih spolnih \xc5\xbelezah. Vsebuje celotno dednino, ki se prenese na potomca s strani matere._NEWLINE_Jaj\xc4\x8deca sesalcev je prvi odkril Karl Ernst von Baer leta 1826._NEWLINE_Medtem ko pri mo\xc5\xa1ki spolni celici \xe2\x80\x93 semen\xc4\x8dici vsebuje dednino le celi\xc4\x8dno jedro, ima jaj\xc4\x8dece tudi mitohondrijsko (pri raslinah plastidno) dednino. Zato se tovrstni dedni material deduje le po materah.\n_START_SECTION_\nRastline\n_START_PARAGRAPH_\nPri rastlinah so jaj\xc4\x8deca \xc5\xbeenske spolne celice brez bi\xc4\x8dka. Praviloma so bistveno ve\xc4\x8dja od mo\xc5\xa1kih gamet \xe2\x80\x93 ta pojav imenujemo anizogamija. Pri semenkah se jaj\xc4\x8dece nahaja v semenski zasnovi.\n_START_SECTION_\n\xc4\x8clovek in ostali sesalci\n_START_PARAGRAPH_\nPri \xc5\xbeivorodnih \xc5\xbeivalih pride do oploditve jaj\xc4\x8deca znotraj organizma \xc5\xbeenskega osebka. Zarodek se razvija v maternici in pridobiva hranljive snovi neposredno od matere._NEWLINE_Jaj\xc4\x8dece je najve\xc4\x8dja celica pri \xc4\x8dloveku, vidna s prostim o\xc4\x8desom. V premeru meri 100 do 200\xc2\xa0\xc2\xb5m.'